ליאנה עיון

ליאנה עיון (נולדה ב-8 בדצמבר 1994) היא שחקנית, מדבבת, דוגמנית ומנחת טלוויזיה ישראלית.

ביוגרפיה
ליאנה נולדה וגדלה ברמת גן. הוריה הם דיאן וירון עיון ולה שתי אחיות ואח. אחותה הגדולה היא השחקנית והמדבבת יסמין עיון. הוריה התגרשו כשהייתה בת 12, ואביה נישא בשנית למנחת הטלוויזיה מירי נבו.

עיון השתתפה ב"פסטיגל" בשנת 2004, בהיותה בת עשר, כאחת מ"ילדי הפסטיגל". 

היא בוגרת תיכון אנקורי בתל אביב. את שירותה הצבאי עשתה בתיאטרון צה"ל.

דיבוב 
בשנת 2001, עשתה קולות רקע בסרט האנימציה "מפלצות בע"מ", וכן דיבבה בסרט האנימציה "היפהפייה והיחפן 2".

בשנת 2002, דיבבה בסרט האנימציה "פיטר פן 2".

בשנת 2004, דיבבה את חזירון בסרט האנימציה "מרד החיות".

בשנת 2005, תרמה את קולה לסרטי האנימציה "קרוסלת הקסמים", "סיפורי נרניה: האריה, המכשפה וארון הבגדים", "טרזן 2" ו"הקיסר נפל על הראש 2", ואף שיחקה ב"במבוני אין כמוני".

בשנת 2006, דיבבה בסרט האנימציה "חוות הקסמים", בתפקיד "פרן אראבל". באותה שנה דיבבה את פלין בסרט האנימציה "במבי 2".

בשנת 2007, דיבבה בסרט האנימציה "מועדון ווינX: סוד הממלכה האבודה", בתפקיד "צ'טה".

בשנת 2008, תרמה את קולה לסרט האנימציה "הורטון שומע מישהו", בתפקיד "הולי". באותה שנה גילמה את סצוקי קוסאקאב בסרט האנימציה "השכן הקסום שלי טוטורו".

בין השנים 2008–2009, דיבבה בעונה השנייה והשלישית של סדרת האנימציה "אווטאר: כשף האוויר האחרון", בתפקיד "טוף בייפונג".

בשנת 2009, דיבבה את נדי בסדרת האנימציה "מדברים אנגלית עם נאדי", ששודרה בערוץ הופ! באותה השנה דיבבה את נאדי בסרט האנימציה "הרפתקאות נדי באי", ששודר באותו ערוץ.

בשנת 2011, דיבבה בסדרת האנימציה "רוץ, דייגו, רוץ!".

בשנת 2012, דיבבה בסרט האנימציה "ברבי הנסיכה וכוכבת הפופ".

בשנת 2013, תרמה את קולה לסרטים "אגדת שלג", בתפקיד "אפיק" ו"ברבי מריפוסה ונסיכת הפיות", בתפקיד טאלאיה.

בשנת 2014, דיבבה את נאוקו סאטומי בסרט האנימציה "הרוח העולה", ואת ג'ני בסדרת האנימציה "צ'יקן טאון".

דיבבה את מינג-מינג הברווזונת בסדרת האנימציה "וונדר פטס" ששודרה בערוץ ניקלודיאון, ואת סטפני ב"נווה עצלנות".

משחק 
בשנת 2005 השתתפה ושרה בקלטת הילדים "גמדי הלילה".

בין השנים 2014–2018, גילמה את מיטל בסדרת הנעורים "שכונה".

בשנת 2018, שיחקה במיני הסדרה "מעורבבים".

בקיץ 2018, החלה לשחק בסדרה המוזיקלית "פוראבר", מבית היוצר של אורי גרוס. עיון מגלמת את יולי גילמן, אחותה התאומה של אדם, אחותה הגדולה של רומי ובתם של דודו ובתיה. הסדרה עלתה לשידור ב-30 בדצמבר 2018 בערוץ TeenNick של HOT.

בשנת 2019, גילמה את דמותה של אביגיל בסדרה "ביום שהאדמה רעדה", ששודרה בקשת 12.

בשנת 2020, גילמה את לילי בסדרת הטלוויזיה "קיבוצניקים". באותה שנה שיחקה בתפקיד הראשי בסדרה "בת השוטר" בתור דנה, על תפקידה בסדרה קיבלה מועמדות בתחרות פרסי הטלוויזיה לילדים ולנוער. בנוסף שיחקה גם בסדרות "PPS", בתפקיד שירה 1 וב"בלקספייס" בתפקיד ליבי ברוידא.

בשנת 2021, עלתה "בלקספייס" לנטפליקס וכן צילמה עיון את סרטו של ארז תדמור "בחורים טובים", ושיחקה בטלנובלה של הוט "בעלת החלומות".

בשנת 2022 מופיעה בסדרה מי שמע על חווה ונאווה שמשודרת ביס.

בשנת 2023 שיחקה בתפקיד ראשי בסרטה של דינה פרלשטיין זהות כפולה.

דוגמנות 
בשנת 2019, נבחרה עיון להיות השגרירה הישראלית של מותג הבישום 212 של "קרולינה הררה".

בשנת 2021, נבחרה עיון להיות הפרזנטורית של מותג ההלבשה התחתונה הישראלית "פיקס".

הנחיה 
בשנת 2016, הגישה את השעשועון "צ'מפיונסניק" לצידו של טל מוסרי בערוץ ניקולדיאון.

פילמוגרפיה

דיבוב

טלוויזיה
 שכונה: 2014–2018
 פוראבר: 2018
 ביום שהאדמה רעדה: 2019
 זה לא הגיל: 2019 (אורחת)
 קיבוצניקים: 2020
 בת השוטר: 2020
 בלקספייס: 2020
 PPS: 2021
 בעלת החלומות: 2021
 מי שמע על חווה ונאווה: 2022

קולנוע
 בחורים טובים – 2022
 בתולים – 2021

פרסים ומועמדויות

קישורים חיצוניים

הערות שוליים

מדבבות ישראליות
שחקניות קולנוע וטלוויזיה ישראליות
בוגרות תיאטרון צה"ל
מנחות טלוויזיה ישראליות
מנחי טלוויזיה ישראלים
מדבבים ישראלים
שחקני קולנוע וטלוויזיה ישראלים
בוגרי תיכון אנקורי תל אביב
בוגרות תיכון אנקורי תל אביב
בוגרי תיאטרון צה"ל
דוגמניות ישראליות
דוגמנים ישראלים
ישראליות שנולדו ב-1994
ישראלים שנולדו ב-1994